**Tapaturmien ja läheltä piti -tilanteiden tutkinta**

Voimaantulo: <täytetään voimaantulo pvm>

Laatija: <täytetään nimi>

Sisällysluettelo

[1. OHJEEN TARKOITUS 1](#_Toc473028968)

[2. MÄÄRITELMÄT 1](#_Toc473028969)

[3. ROOLIT JA VASTUUT 2](#_Toc473028970)

[4. TOIMINTA TYÖPAIKKATAPATURMAN SATTUESSA 2](#_Toc473028971)

[5. TAPATURMAN TUTKIMINEN 3](#_Toc473028972)

[6. TYÖPAIKAN TURVALLISUUSVIESTINTÄ 3](#_Toc473028973)

1. OHJEEN TARKOITUS

Tässä ohjeessa kuvataan <täytetään Työpaikan Oy> yleisohjeet tapaturman ja läheltä piti -tilanteen sattuessa. Tutkinnan tavoitteena on järjestelmällisesti tunnistaa työpaikan piilevät vaaratekijät ja ennaltaehkäistä uusien syntyminen.

Kaikki työpaikka- ja työmatkatapaturmat sekä läheltä piti -tilanteet suositellaan tutkittavaksi tämän ohjeen mukaisesti.

Hyödyntäkää tätä ohjetta kehittäessänne työpaikkanne omia työturvallisuuden käytäntöjä ja prosesseja.

2. MÄÄRITELMÄT Läheltä piti -tilanne

Tilanne, jossa tapaturman sattuminen on ollut lähellä, mutta henkilövahingoilta on kuitenkin vältytty. Tilanteesta voi aiheutua materiaalivahinkoja.

**Tapaturma**

Tapaturmalla tarkoitetaan henkilöön kohdistuvaa äkillistä, ennalta arvaamatonta, ulkoista tapahtumaa, joka vaatii hoitohenkilökunnan toimenpiteitä.

**Työpaikkatapaturma**

Työpaikkatapaturmiksi luetaan työpaikalla, sen alueella tai varsinaisen työpaikan ulkopuolisessa työkohteessa sattuneet tapaturmat.

**Työmatkatapaturma**

Työmatkatapaturmiksi luetaan matkalla asunnosta työpaikalle tai päinvastoin tapahtuneet tapaturmat.

**Vakava työtapaturma**

Työpaikkatapaturma, jonka seurauksena on kuolema tai vaikealaatuinen vamma. Vaikealaatuinen vamma on sellainen, joka suurella todennäköisyydellä jää pysyväksi ja vaikeuttaa loukkaantuneen normaaleja toimintoja.

Vaikealaatuiseksi vammaksi katsotaan esimerkiksi leikkaushoitoa vaativat tai vaikeat murtumat, vaikea sijoiltaan meno, ruumiinjäsenen tai sen osan menetys, vaikea sisäelinten vamma, aivovamma, laaja ihovaurio tai muu pysyvä vaikea terveydenhaitta. Jos vammojen lopullista vaikeusastetta on vaikea arvioida, ilmoitus on syytä tehdä, sillä vammojen laatu saattaa selvitä vasta myöhemmissä tutkimuksissa.

3. ROOLIT JA VASTUUT

|  |  |
| --- | --- |
| Työntekijä | * Ilmoitus esimiehelle välittömästi.
 |
| Esimies | 1. Tapaturmailmoituksen ja vakuutustodistuksen täyttäminen
2. Vakavasta työtapaturmasta ilmoitettava viipymättä työsuojelupäällikölle, työsuojeluviranomaiselle ja poliisille.
3. Tapaturman tutkinnan aloittaminen
4. Korjaavien toimenpiteiden määrittely, niiden toteutus sekä seuranta.
5. Tapaturman käsittely omassa työyhteisössä
 |
| Työsuojelu-päällikkö | * Tapaturmatutkinnan asiantuntija
* Tiedotus johtoryhmälle ja työsuojelutoimikunnalle
 |
| Työsuojelu-valtuutettu | * Tapaturmatutkinnan asiantuntija
* Tapaturmien käsittely työsuojelutoimikunnassa
* Tiedottaminen
 |
| Palkanlaskenta | * Tapaturmatietojen (mm. palkkatietojen) täyttäminen vakuutusyhtiöön
 |

4. TOIMINTA TYÖPAIKKATAPATURMAN SATTUESSA

**Yleisiä ohjeita**

1. Työtapaturman sattuessa toimi maltillisesti ja nopeasti.
2. Selvitä ensiavun tarve.
3. Hälytä paikalle ensiapukoulutuksen saanut henkilö ja vakavan tapaturman sattuessa tee hätäilmoitus numeroon 112.
4. Ilmoita asiasta heti esimiehelle sekä vakavassa tapauksessa työsuojelupäällikölle.
5. Estä lisävahinkojen syntyminen ja hälytä tarvittaessa lisäapua.

**Loukkaantunut**

1. Ilmoita sattuneesta tapaturmasta välittömästi esimiehelle.
2. Hakeudu työterveyshuoltoon/lääkärille.
3. Saat esimieheltäsi vakuutustodistuksen, jolla saa lääkärikäynnin ja mahdolliset lääkärin määräämät lääkkeet maksutta.

**Esimies**

1. Järjestä vahingoittuneelle ensiapu ja kuljetus hoitoon mahdollisimman nopeasti. Sähkötapaturman jälkeen on oireettomankin työntekijän aina syytä hakeutua hoitoon heti.
2. **Täytä tapaturmailmoitus** <täytetään esim. paikka intrassa>
3. **Täytä vakuutustodistus** [www.lahitapiola.fi/vakuutustodistus](http://www.lahitapiola.fi/vakuutustodistus), täytä ilmoitukseen loukkaantuneen matkapuhelinnumero, jolloin hän vakuutustodistuksen tekstiviestillä. Vaihtoehtoisesti tulosta sekä allekirjoita vakuutustodistus, anna loukkaantuneelle työntekijälle tai lähetä hoitolaitokseen jälkikäteen.
4. Ilmoita vakavista tapauksista poliisille ja Aluehallintoviraston työsuojelun vastuualueelle.
5. Aloita tapaturmatutkinta (ks. kohta 5)
6. Huolehdi toimenpiteistä vastaavan tapaturman välttämiseksi.

5. TAPATURMAN TUTKIMINEN

Tapaturman tutkinnan tavoitteena on estää vastaavan tapahtuman sattuminen ja poistaa todetut tapaturmavaaraa aiheuttavat tekijät. **Tutkinnassa etsitään aina tapaturmaan johtaneita syitä ja tapaturmatekijöitä, ei syyllisiä!**

Esimies käynnistää työpaikkatapaturman tutkinnan.

1. Käy viipymättä tapahtumapaikalla tutustumassa tapahtumapaikkaan ja varmista että se on turvallinen.
2. Kutsu koolle ryhmä tapaturman tutkintaa varten mahdollisimman pian. Ryhmä voi koostua esim.
	* henkilö, jolle tapaturma sattui
	* muut silminnäkijät
	* työsuojeluvaltuutettu
	* vakavissa työpaikkatapaturmissa työsuojelupäällikkö tai muu tapaturmaolosuhteita tunteva henkilö.
3. Haastattele silminnäkijöitä.

Tapaturmien järjestelmällisellä tutkimisella haetaan vastauksia kysymyksiin:

1. **mitä tapahtui?**
2. **miksi tapahtui?**
3. **miten vastaavan työtapaturman syntyminen voidaan estää?**

Ennaltaehkäisevien toimenpiteiden toteuttaminen tulee vastuuttaa ja aikatauluttaa. Näin varmistutaan siitä, että asia tulee hoidetuksi.

Hyödynnä tapaturmien tutkinnassa erillistä lomaketta (liite Tapatapaturmien tutkinta).

6. TYÖPAIKAN TURVALLISUUSVIESTINTÄ

Tapaturman käsittely työyhteisössä on ennaltaehkäisevää turvallisuustyötä.

Esimies käy sattuneen tapaturman (ilman tapaturman uhrin nimeä) läpi yhdessä niiden henkilöiden, joiden toimintaan se vaikuttaa ja joiden toiminnassa voi esiintyä vastaavia riskejä. Asiasta on hyvä keskustella koko työyhteisössä.

Työsuojelutoimikunta käsittelee sattuneet tapaturmat ja tekee niistä yleisesti tiedotettavia koosteita.